Neapole

Neapole sau Napoli [1] este un oraș în Italia. Este de capitala regiunii Campania. Orașul este cel de-al treilea cel mai populat oraș din Italia, dar după zona metropolitană este al doilea, după Milano. A fost fondat între secolele VII și VI î.Hr. de către greci și a fost numit Neapolis, ceea ce înseamnă oraș nou. Datorită moștenirii sale artistice vaste, centrul istoric din Napoli, și-a câstigat locul în Patrimoniului Mondial al UNESCO. Orașul are unul dintre cele mai mari centre istorice din lume și se mândrește cu un număr de 448 de biserici istorice și monumentale, cel mai mare număr din lume pentru un singur oraș. == De înțeles == Cuvântul Napoli este un derivat al cuvântului grecesc Neapolis, care înseamnă oraș nou. Grecii au construit orașul și au locuit în regiune cu mult înainte de epoca romană. Limba cea mai vorbită în Napoli este italiana sau un amestec de italiană și napulitano (napoletană). Napoletană este descrisă uneori ca un dialect italian, dar poate fi considerată o limbă separată. Napoletană nu se bucură de un statut oficial, dar ea are o bogată tradiție literară și este încă înfloritoare, în Campania și părțile adiacente ale Lazio, Abruzzo, Basilicata, Molise și Calabria. Acestea fiind spuse, limba oficială a orașului Napoli este italiana și toată lumea o vorbește. Napoletană are puternice influențe spaniole și franceze care provin de la ocupația acestor popoare asupra zonei. Prin urmare, mai multe cuvinte spaniole și franceze sunt înțelese de către localnici decât în alte părți ale Italiei. Limba engleză este limba străină cel mai frecvent vorbită, deși cunoașterea ei nu este excelentă. == Venire == Puteți ajunge foarte ușor la Napoli datorită rețelei de drumuri și căi ferate foarte bine dezvooltate, care conectează orașul cu restul Italiei. De asemenea orașul dispune și de un aeroport internațional. === Cu avionul === Aeroportul Capodichino Napoli oferă curse spre toate orașele italiene și înspre destinațiile majore europene. De la aeroport Alibus oferă servicii de transport cu autobuze, care vă vor transporta direct în centrul orașului. Cel mai apropiat aeroport intercontinental este Aeroportul Fiumicino de la Roma. === Cu trenul === Gara centrală din Napoli este foarte bine conectată cu restul Italiei. Noua linie de tren de mare viteză Roma-Napoli este dată în folosință de curând. Pentru mersul trenurilor consultați site-ul Trenitalia [2] sau sunați la numărul verde 892021. === Pe mare === Din debarcaderele Beverello și Mergellina pleacă feriboturile spre insulele din golf și spre Peninsula Sorrento. === Cu mașina === Dacă veniți cu mașina dinspre Roma sau dinspre nordul Italiei ar trebui să urmați autostrada A1 până la Napoli. Dacă veniți dinspre sud, o să călătoriți spre Napoli pe A3. De la Bari sau Puglia va trebui să urmați traseul A16. == Ajuns acolo == === Mijloace de transport public === Este destul de dificil de a avea o imagine clară asupra sistemului de transport public din Napoli, deoarece linii diferite sunt operate de companii diferite. Cu toate acestea, se poate cumpăra un abonament pe zi, cu trei euro valabil pe toate vehiculele. Cu un bilet de € 1.20, în schimb, aveți posibilitatea de a călătorii 90 de minute pe mai multe linii, după cum doriți (autobuz, metrou, funicular). Metropolitana di Napoli [3]. Există șase linii de metrou în Napoli. Ele sunt, în general, mai sigure decât transporturile publice, deoarece acestea sunt întotdeauna monitorizate prin camere și de ofițeri de securitate. Cele mai importante: Linea 1, construită recent, leagă centrul orașului cu cartierele de pe dealuri, cum ar fi Vomero și zona cu spitale. Linea 2, mult mai veche, conectează cele trei stații principale de tren cu Pozzuoli. Linea 6, conectează Fuorigrotta cu Mergellina. Funicolare [4]. Compania operează de asemenea, patru telecabine: trei dintre ele conectează centrul orașului cu Vomero, ultima conectează Mergellina cu Posillipo. Tramvaie [5]. ANM operează două linii de tramvai (1 și 4), din care unul merge de-a lungul țărmului între Santa Lucia - Castelnuovo - Garibaldi (Gara Centrală). Autobuze [6]. ANM operează, de asemenea, toate liniile de autobuz din Napoli, dintre care majoritatea sunt circulare. Napoli suferă de o problemă gravă de blocaj în trafic și, de obicei, autobuzele sunt supraaglomerate, deci, dacă puteți încercați să le evitați. == De văzut == === Biserici === Duomo di San Gennaro, Via Duomo, 147, 80138 Napoli, Italia, telefon:+39 081 449097, intrare gratuită. A fost construită în jurul sfârțitului secolului al XII-lea. De-a lungul secolelor a suferit multiple lucrări de restaurare, în parte pentru repararea pagubelor produse de cutremure, pe de altă parte pentru a-i crește frumusețea artistică. Moaștele Sf. Gennaro, patronul orașului Napoli, sunt păstrate în catedrală. Complesso Monumentale di Santa Chiara [7], Via Santa Chiaira, 49/c, 80134 Napoli, Italia, telefon: +39 081 552 3298, intrare gratuită. Această biserică își are originea în anul 1300 și a fost restaurată după cel de-al Doilea Război Mondial, în timpul căruia a fost avariată în timpul unui atac aerian. A fost restaurată la stilul său original, gotic provesal. Nu ratați monumentul funerar al lui Robert I de Anjou. În Piazza del Gesù, care se află în apropiere, se găsește o minunată mănăstire, care trebuie văzută. Chiesa di San Lorenzo Maggiore [8] ,Via dei Tribunali, 316, 80138 Napoli, Italia, telefon: +39 081 454948, intrare liberă pentru biserică, pentru excavații: 4 EURO. Aceasta este o clădire magnifică ce datează din secolul XIII, care a fost restaurată în secolul XVII. În preajma fiecărui Crăciun, în interiorul bisericii este instalată o Scenă a Nașterii în mărime naturală. Chiesa di San Gregorio Armeno, Piazza San Gaetano, 1, 80138 Napoli, Italia, telefon: +39 081 552 0186. Un exemplu elocvent al barocului napoletan. Biserica este complet acoperită pe dinăuntru cu fresce și are în componență capele care care au fost proiectate în anul 1580 cu o frumoasă fântână din marmură în centrul bisericii. Chiesa di Gesù Nuovo [9], Via San Sebastiano, 48, 80134 Napoli, Italia, telefon: +39 081 557 8111, intrare liberă. Interiorul opulent al acestei biserici, cu marmură multicoloră și altare încrustate cu pietre semi-prețioase, merită văzut. ‎ === Edificii istorice === Palazzo Reale, 80131 Napoli, Italia. Aceasta este o zonă în stil renascentist, ce datează din secolul XVII. A fost rezidența Viceregilor Spanioli. Grădinile regale sunt pline de alei flancate pe părțile laterale de copaci, magnolii și stejari de piatră, cu plante rare, statuete și grădini secrete. Reggia di Capodimonte, Via Miano, 1, 80131 Napoli, Italia, telefon: +39 081 749 9111. Acest palat, care a fost construit din ordinul lui Carol de Bourbon în anul 1738, domină întreg orașul și de aici aveți o priveliște frumoasă asupra Golfului Napoli. Această clădire a avut un dublu rol, de muzeu și de rezidență regală, chiar de la început. Pădurea adiacentă, unde suveranii mergeau la vânătoare, are în jur de 4000 de copaci vechi de câteva secole. Castel Maschio Angioino - Castelnuovo [10], Via Vittorio Emanuele, 80133 Napoli, Italia, telefon: +39 081 420 1241, tarif de intrare:: 5 EURO. Acest castel a fost construit pe la sfârșitul secolului al XIII-lea la instrucțiunile familiei Anjou și a devenit un important centru cultural unde artiști și scriitori precum Giotto, Petrarca și Boccaccio au locuit. Dinastia de Aragon a extins clădirea cu două turnuri și un Arc de Triumf. Cappella Palatina merită și ea vizitată. Castel dell'Ovo [11], Via Eldorado, 3, 80132 Napoli, Italia, telefon: +39 081 795 4593, tariful depide de expoziție. Acesta este o fortăreață mare din secolul XII care este o prezență dominantă asupra falezei din Napoli. A fost o resedință regală timp de multe secole și a jucat un rol strategic foarte important. Castel Sant'Elmo [12], Via Tito Angelini, 20a, 80129 Napoli, Italia, telefon: +39 081 578 4030, tarif de intrare: 1 EURO. Acest castel este o clădire în formă de stea cu șase colțuri care datează din anul 1329, fiind folosit prima dată ca o închisoare. Este înconjurat de forturi și metereze și este așezat deasupra orașului. === Muzee === Muzeul Național de Arheologie [13], Piazza Museo Nazionale, 19, 80135 Napoli, Italia, telefon: +39 081 442 2149, tarif intrare 6,50 EURO, ghid audio: 4 EURO. Acesta este cel mai important muzeu arheologic din Europa și conține colecția de obiecte care au aparținut familiei Bourbon și o serie de sculpturi și alte obiecte găsite la Pompei și Ercolano. Faimosul Tirannicidi și toate sculpturile din Galleria dei Grandi Maestri trebuie văzute Muzeul și Galeria Capodimonte [14],Via Miano, 1, 80131 Napoli, Italia, telefon: +39 081 749 9111, tarif de intrare: 7,50 EURO, după 14.00 - 6,50 EURO, ghid audio: 4 EURO. Acest muzeu, deschis în 1950, găzduiește opere de artă ce datează din secolele XIII-XVIII și care au aparținut familiei Farnese și care au fost moștenite de familia Bourbon. Colecția Romană care include opere de artă de Michelangelo, Tiziano, El Greco, Raffaello și Botticelli, este o parte esențială a vizitei la muzeu. Muzeul San Martino , Largo San Martino, 1, 80129 Napoli, Italia, telefon: +39 081 578 1769, tarif de intrare: 6 EURO. Acest muzeu este găzduit în frumoasa Certosa (Mănăstire Cartuziană) di San Martino și este dedicat istoriei și culturii napoletane. Există o secțiune interesantă în legătură cu Scene ale Nativității care afișează exemple din secolele XVIII și XIX. Museo di Palazzo Reale [15], Piazza Plebiscito, 1, 80133 Napoli, Italia, telefon: +39 081 580 8111, tarif de intrare: 4 EURO. Acesta este muzeul Palatului Regal din secolul al XVII-lea unde sunt păstrate mobila, sculpturile, porțelanurile și picturile ce au apaținut dinastiei de Bourbon. Colecția de Artă Sfântă a Palatului poate fi văzută în capela palatului. === Alte destinații === Cel mai bun mod de a vedea Napoli este cel de a vă plimba în jurul străzilor vechi și de a descoperi minunile ascunse ale acestui oraș: SpaccaNapoli. Acest drum este numit după faptul că împarte orașul în două jumătăți. Este un drum lung și drept sau mai multe drumuri de 2 km lungime și 6 m lățime. Pe ambele părți ale străzii se întind alei înguste. Aici locuiesc cei ce fac parte din clasa muncitoare a neapolelui. Mergând de-a lungul SpaccaNapoli, este posibil să urmați un itinerariu într-una dintre cele mai caracteristice zone ale Neapolelui, care corespunde la Decumano inferioare din orașul greco-roman, ce conține biserici, clădiri istorice, piețe și ateliere meșteșugărești. Vomero. Aceasta este o zonă extrem de liniștită a orașului, fiind opusul SpaccaNapoli. Este plină de muzee, monumente, magazine și cafenele istorice. O experiență de neuitat este o excursie cu funicularul pe Montesanto, de unde puteți avea o priveliște frumoasă asupra Castel Sant'Elmo și asupra Certosa din San Martino. Quartieri spagnoli - unul dintre cele mai fascinante locuri din oraș. Atunci când a început stăpânirea spaniolă în jurul anului 1530, orașul a fost supus unor transformări majore: au fost construite biserici, palate și drumuri, inclusiv frumoasa Via Toledo, care și-a luat numele de Don Pedro di Toledo. Aceasta a fost perioada în care Quartieri Spagnoli au înflorit, în zona care este acum limitată de Corso Vittorio Emanuele și Via Toledo și are o suprafață de circa 800.000 mp. Via San Gregorio Armeno. Acest drum este faimos în lumea întreagă datorită Scenei Nativității. Aici se află Mănăstirea San Gregorio Armeno. Acesta este centrul orațului pentru mulți artiști și pentru afacerile comerciale. Galleria Umberto I, Via San Carlo, 80132 Napoli, Italia, telefon: +39 081 405311 ‎ a fost construită la sfârșitul secolului al XIX-lea. Galleria Umberto este o clădire impozantă cu patru aripi din fier și sticlă și un dom uriaș în centru. Stilul este asemănător cu cel al Galeriei Vittorio Emanuele din Milano. Dealul Posillipo. Acest deal desparte Golful Neapolelui de Pozzuoli dalla Grotta Romana. Încă din timpuri străvechi, această zonă a fost considerată o zonă rezidențială. Chiar și numele demonstrează asta: Pausilypon (greacă) înseamnă un răgaz de la durere. Frumoasele ville pot fi și astăzi admirate. Una dintre acestea este Palazzo Donn Anna. Napoli subteran. Acesta este un oraș situat sub orașul Napoli care este foarte vechi: săpăturile arheologice au descoperit artefacte datând din urmă cu 5000 de ani. Grecii au construit monumente funerare impozante sub oraș, în timp ce romanii au construit apeducturi, caverne și tuneluri. Turiștii pot vizita acum câteva porțiuni din aceste zone subterane dacă sunt acompaniați de un ghid. Piazza del Plebiscito a fost renovată recent. Este cea mai frumoasă piață din Napoli. Este construită sub forma unui amfiteatru și este înconjurată de monumente cum sunt Basilica di San Francesco di Paola, care este asemănătoare cu Basilica Sf. Petru din Roma, Palatul Regal și Galleria Umberto I. Piazza Bellini este un loc plin de viață, plin cu cafenele în aer liber care sunt înghesuite în jurul monumentului construit pentru a comemora compozitorul cu același nume și sitului arheologic care a scos la lumină ruinele zidurilor grecești. Piazza del Gesù Nuovo este împărțită în două de SpaccaNapoli. Aici se află unele dintre cele mai importante monumente ale orașului: Palazzo Pignatelli, Guglia dell'Immacolata, Chiesa di Gesù Nuovo, Mănăstirea Santa Chiara. == De făcut == Centro Sub Campi Flegrei, [16]. Centru de scufundări, oferind scufundări și snorkelling, în Golful Napoli, în jurul insulelor Phlegraean și în Parcul Arheologic Subacvatic din Baiae (așa-numitul Pompei scufundat). Deschis tot anul. === Tururi organizate === Context Napoli, ☎ +39 06 48 20 911 [17]. O organizație de oameni de știință care conduc vizite în muzeele din Napoli, precum și excursii la Pompei, Ercolano, Paestum și Flegrei Campi. Printre vizitele în oraș se numără vizita la Muzeul Arheologic. De la 35 €. Dynamic Earth Adventures [18]. O organizație care propune excursii personalizate la Vezuviu și Pompei conduse de ghizi turistici cu experiență și de cadre universitare în domeniu. Shore Trip Napoli [19]. O organizație ce efectuează excursii personalizate la Vezuviu, Pompei, coasta Amalfi, Positano, Ravello, Sorrento. == De învățat == == De lucrat == == Bani și cumpărături == Dacă doriți să cumpărați anumite produse tipice locale lucrate manual, ideal este să vă plimbați prin Quartieri Spagnoli: această zonă are încă cel mai mare număr de magazine meșteșugărești vechi. Porțelanul Capodimonte, cameele și guașele sunt deosebit de renumite. Acestea din urmă sunt tablouri mici, care reprezintă cele mai fermecătoare și caracteristice peisaje napoletane, care datează din secolul al XVIII-lea. Napoli este faimos pentru produsele din piele și bijuteriile din din aur și argint. Dacă sunteți interesați de achiziționarea figurinelor ce înfățisează Scena Nașterii, ce sunt fabricate din teracota, cel mai bun loc este Via San Gregorio Armeno: aici puteți găsi toate tipurile de figurine, toate făcute de mână. Toate numele mari modă pot fi găsite în zona din apropiered de Riviera di Chiaia, care include Via Poerio, Piazza dei Martiri, Via Calabritto, Via dei Mille și Via Montevago. Există un magazin istoric de modă napoletană masculină în Piazza Vittoria: Marinella. Din anul 1914 de aici se pot cumpărs tricouri, pulovere, fulare și, cele mai celebre, cravatele. Unii dintre clienții cei mai loiali ai magazinului au fost Luchino Visconti și Aristotele Onassis și, de asemenea, Gabriele d'Annunzio și Gianni Agnelli. == De mâncat == Familiarizarea cu Napoli înseamnă și degustarea delicateselor și gusturilor puternice din bucătăria orașului. Aceste gusturi sunt rezultatul "îmbinării" cu bucătăria altor culturi, de-a lungul secolelor arabii, normanzii, spaniolii și francezii au condus orașul, fiecare contribuind la gastronomia orașului. Rezultatul este un tip unic de gătit. Importul în Italia a produselor din "Lumea Nouă": cartofi, ardei, fasole, cafea și în special roșii, ingrediente care sunt frecvent utilizate în bucătăria napoletană, a fost fundamentală pentru crearea mâncarurilor tradiționale ale orașului. Napoli este foarte bine cunoscut în întreaga lume pentru pizza, dar de asemenea și pentru sosurile pentru paste, preparatele din pește, deserturi. Un exemplu tipic de meniu napoletan poate începe cu o mozzarella în carrozza, care trebuie să aibă anșoa inclusă și apoi să continue cu o farfurie de spaghete alla puttanesca sau spaghete cu scoici sau cu maccheroni sos Ragu napoletan, care durează câteva ore pentru a se face și este rivalul sosului bolognez. Ca fel principal, puteți comanda impepata di cozze (scoici). Apoi, după felurile de mâncare din pește, nu este nimic mai bun decât o brânză bună maturată. În Napoli există scamorza și caciocavallo. Unele părți ale regiunii Campania, sunt acoperite cu vii, cum ar fi, de exemplu, zona Avellino. Această zonă produce unele vinuri celebre: Greco di Tufo DOC, Taurasi DOCG și Fiano di Avellino. Acesta din urmă este ideal ca un aperitiv sau să însoțească felurile din pește. Alte vinuri de menționat sunt Lacryma Christi del Vesuvio, care poate fi alb, roșu sau roze și Aglianico del Taburno. Meniul poate continua cu un desert: un baba,un fel de tort specific care este, de obicei, aromatizat cu rom sau o sfogliatella sau struffoli. Nu trebuie sa ratați ocazia de a gusta real pastiera napoletana, un produs de patiserie specific, care este făcut din grâu și brânză ricotta și apoi aromatizat cu esență de flori de portocal. Acest fel de mâncare trebuie acompaniat la sfârșit cu cafea și o ammazzacaffè (lichior după cină), în special în Napoli. Fiți gata pentru a gusta una dintre cele mai bune cafele pe care le-ați băut vreodată: napolitani sunt adevărați maeștrii în transformarea boabelor de cafea într-o operă de artă. După cafea, trebuie să încercați limoncello, un minunat lichior de după cină făcut din coajă de lămâi din Sorrento sau de pe coasta Amalfi și care sunt adesea folosite pentru a aroma creme și deserturi. == De băut == Napoli devine din ce în ce mai popular, mai ales printre membrii generației mai tinere, atât italieni cât și străini. Viața de noapte a orașului este plină de vitalitate. Barurile și cafenelele sunt concentrate în jurul Piazza Bellini, Piazza Santa Maria La Nova și Piazza San Domenico Maggiore și devin aglomerate în jurul ore 23.00. Dacă doriți să vă aventurați la periferia orașului, există numeroase baruri și cluburi în apropiere de port și pe Lungomare din Pozzuoli. == De ieșit == == De dormit == B&B Luna Caprese, Via Chiatamone 7, Chiaia, 80121 Napoli. Situat în cartierul Chiaia din Napoli, B & B Luna Caprese oferă camere elegante și spațioase, cu TV prin satelit și vederi parțiale înspre Golful Napoli.Camerele și apartamentele sunt dotate cu aer condiționat și cu ecran plat au TV și un minibar. Ele au un stil din secolul al XVIII-lea cu mobilier de epocă. În fiecare dimineață este servit un mic dejun ușor de cereale, fructe și produse de patiserie . Oaspeții se pot relaxa folosind internetul prin Wi-Fi gratuit. La Ciliegina Lifestyle Hotel 4*, Via Paolo Emilio Imbriani 30, Plebiscito, 80133 Napoli. Hotelul La Ciliegina, amplasat la doar 250 de metri de Opera Teatro di San Carlo din Napoli, în apropiere de port, oferă camere ultramoderne, dotate cu dușuri cu hidromasaj și televizoare LCD. Toate camerele hotelului dispun de aer condiționat,minibar, seif și mobilier artizanal.Hotelul are o terasă pe acoperiș, prevăzută cu jacuzzi și șezlonguri. Terasa oferă vederi panoramice ale orașului Napoli și împrejurimilor sale. Castel Nuovo și funicularul Augusteo se găsesc la 300 de metri distanță. Gara din Napoli se află la 10 minute cu mașina de hotel, iar Aeroportul Capodichino este amplasat la 9 km depărtare de hotel. B&B Del Corso, Corso Garibaldi 340/C, Stazione Centrale, 80139 Napoli. Oferind gratuit Wi-Fi, B & B Del Corso este la doar 600 de metri de Gara Garibaldi din Napoli. Camerele au aer condiționat și sunt dotate cu televizor LCD. Camerele dispun de balcon, fiecare cameră având un decor simplu și mobilier din lemn antic. B & B Del Corso este situat la 10 minute de Catedrala din Napoli. O plimbare cu autobuzul de 15 minute vă va duce la castelul Maschio Angioino. Albergo Palazzo Decumani, Piazza Giustino Fortunato 8, Centro Storico, 80100 Neapole [20], telefon: +39 0814201379. $171 - $291/noapte. Acest hotel se află în centrul orașului, la o plimbare de 5 minute de Duomo di Napoli. Este amplasat într-o clădire elegantă din secolul al XX-lea, este dotat cu un decor modern și parcare gratuită. Camerele spațioase sunt decorate în stil modern. Ele dispun de TV prin satelit. Internet prin Wi-Fi gratuit. Albergo Decumani este situat la 1,3 km de la gara Napoli Centrale și la o plimbare de 10 minute de port. Hotel Piazza Bellini, Via S.M. Di Costantinopoli, 101, Centro Storico, 80134 Neapole [21], telefon: +39081451732. €72 - €112/noapte. Situat într-o clădire din secolul al XVI-lea, Hotelul Piazza Bellini este amplasat în centrul istoric al orașului Napoli, la 300 de metri de stația de metrou Museo. Camerele decorate unic combină un design modern și elemente artistice. Camerele sunt dotate cu picturi originale, realizate de către pictorul local Alessandro Cocchia. Camerele sunt dotate cu aer condiționat, TV LCD și balcon. Hotelul include o curte, decorată cu statui și alei din piatră. Aceasta este mobilată cu fotolii și canapele. Este situat la o plimbare de 5 minute de zona comercială Spaccanapoli. Duomo di Napoli este la 700 de metri distanță, iar portul este la 1,2 km depărtare. == De comunicat == == Rămâi în siguranță == Napoli este un oraș unic, iar acest lucru este arătat, de asemenea în distribuția bogăției. Țineți minte că centrul orașului nu este o zonă bogată a orașului. Reputație proastă a orașului Napoli în ceea ce privește siguranța este în principal consecința unei stereotipii false, deoarece nivelul de securitate este comparabil cu orice oraș mare portuar European (Barcelona, ​​Marsilia, Amsterdam). Poliția și Carabinieri luptă puternic cu mafia locală (camorra în limba napoletană). În orice caz, camorra nu constituie o amenințare la adresa turiștilor, dar totuși furturi mărunte se întâmplă, dar nu atât de des ca în ​​alte orașe europene. Evitați desigur străzile goale și slab iluminate pe timp de noapte. Oamenii din Napoli sunt extrem de amabili și vă pot ajuta să găsiți unele atracții care nu sunt prezentate în ghidurile turistice. Oricine vine la centrul istoric al orașului Napoli trebuie să-și ia câteva măsuri de precauție generale: Nu lăsați obiectele de valoare la vedere. Nu fluturați bani sau alte valori. Se recomandă să nu purtați o geanta, deoarece poate fi smulsă de hoți. Nu purtați ceasuri prea scumpe. Nu purtați bijuterii scumpe sau sclipitoare. Nu utilizați un aparat de fotografiat sau camera video costisitoare. Nu rătăciți pe alei intunecate în special în cartierul spaniol. Fiți atenți la valori în jurul gării principale, deoarece există mulți hoți în zonă. Unele persoane pretind că oferă imagini vechi din Napoli sau sub formă de cadouri dar apoi ei se așteaptă să le platiți. Fiți atenți la cei care vor să vă implice în accidente rutiere false. Este recomandabil să nu purtați tricouri ale unor cluburi de fotbal, în special Juventus FC, AC Milan, Internazionale Milano, AS Roma, Lazio SS sau Fiorentina. Napoletanii susțin SSC Napoli și au rivalități mari cu aceste cluburi. == Viața de zi cu zi == == Vezi și ==